Иванка Могилска
Завръщане I

chitanka.info

И този път си мисля —

ужасно е

да нямаш

къде да се завърнеш.

Нищо, че не си заминавал.

„Завръщам се!“

Звучи различно.

Тайнствено.

За-връщам се.

Връщам се за…

Връщам се, за да…

Така ми се иска

някъде

да се завърна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.